Jens Rohde (V), 2005-06-15:
Det er jo en fortløbende proces.
Indtil nu kan vi se, at 10.000 flere indvandrere er kommet i arbejde.
Det er vi glade for, men det er langtfra nok i forhold til hele den opgave, vi står over for at skulle løfte.
Det er også derfor, regeringen har indkaldt til trepartsforhandlinger.
Det er alle, der her har et fælles ansvar at tage.
Det er virksomhederne, det er fagbevægelsen, det er kommunerne, det er amterne, og det er statsadministrationen.
Det er alle, der skal løfte den her opgave, for hvis vi ikke løfter i flok, kommer vi ikke til at løse den.
Vi kan så herfra indføre nogle incitamenter.
Et er mesterlæren, altså en praktisk indgang til arbejdsmarkedet, som vi indfører.
Så er der trainee, altså at virksomheden lærer den unge at kende, således at den unge får en chance og herefter får mulighed for fuldtidsansættelse.
Og så har vi opjusteret måltallene for at skaffe rigtige praktikpladser til 5.000.
Det er det højeste antal nogen sinde i Danmark.
Vi skal have skaffet 5.000 praktikpladser til næste år, rigtige praktikpladser, som sikrer de unge et arbejde.
Det er nogle af de initiativer, som vi har taget.
Vil hr. Hüseyin Arac ikke dokumentere over for den måbende danske befolkning, at skolepraktikken er lukket og slukket?
Det tror jeg ikke der er mange der kan genkende ude i det ganske land.
M052S45904731KAJE.FM.FM Page 4626
Tuesday, November 8, 2005 4:29 PM
Det er rigtigt, at vi har ønsket at konvertere noget af den skolepraktik til rigtige praktikpladser ude i erhvervslivet.
Hvorfor har vi det?
Fordi det er de rigtige praktikpladser ude i erhvervslivet, der giver de unge beskæftigelse bagefter.
Det er vejen til beskæftigelse.
Arbejdsløsheden var alt for stor med den anden type.
Og hvad har vi så gjort?
Vi har netop fremsat et forslag i Folketinget, der skal styrke vores muligheder for at få flere praktikpladser.
Vi har nået måltallene ganske pænt, men nu ønsker vi at sætte yderligere ind ved at belønne ikke bare skoler, som skaffer praktikpladser til de unge, men også virksomheder, som tager deres ansvar alvorligt, et ansvar for at uddanne arbejdskraft og sikre, at de har arbejdskraft også i fremtiden, men selvfølgelig også et socialt ansvar for, at de unge kan komme ud i job og få nogle ordentlige praktikpladser.
Det er det, vi har gjort.
Jeg har også et andet spørgsmål.
Da jeg læste regeringsgrundlaget, så jeg, at der var sådan et godt tiltag fra regeringens side, hvor man ville finde 60.000 nye arbejdspladser og 25.000 af dem helst skulle være til folk med anden etnisk baggrund.
Jeg vil gerne spørge, hvordan det går med den plan, for statsministeren har ikke nævnt det, der står i regeringsgrundlaget.
Jeg vil gerne høre, hvor langt man er kommet med de planer?
Vi tvinger ikke nogen udliciteringer eller privatiseringer igennem, men vi ønsker, at borgerne skal have et reelt frit valg.
Vi ønsker også, at borgerne skal have en valgfrihed med hensyn til, hvornår de skal i seng, hvilken mad de skal have osv.
Der er ikke nogen forskel der, vil jeg sige til hr. Frank Aaen.
Men det skal også være muligt at vælge en anden leverandør.
Hvis det offentlige ikke kan levere hjemmehjælp og hjemmehjælpen udebliver for mange gange, hvad vi jo desværre har mange eksempler på, så skal man have en mulighed for at sige, at man ønsker en anden leverandør.
Vi har jo set, at det frie valg har givet en generel større tilfredshed blandt ældre, ikke bare blandt dem, der har valgt den private løsning, men også blandt dem, der har valgt den offentlige løsning.
Det afgørende er, at folk får frit valg, at folk fuldstændig selv frit vælger, hvilken leverandør de vil have.
Og så må jeg spørge hr. Frank Aaen: Synes hr. Frank Aaen, at Falck gør det dårligt?
Synes hr. Frank Aaen, at vi er meget dårligt tjent med, at det er et privat firma, som rent faktisk kommer ud og samler os op, når vi ligger på vejen og er kørt over, har fået hjertetilfælde, eller hvad det nu måtte være?
Jeg tror, der er rigtig mange, der er glade for den indsats, som Falck yder over for mange borgere i dette land.
Størstedelen af vores nye medborgere vil gerne være en del af Danmark med samme rettigheder og pligter, men der er nogle, der ikke kan få goder som arbejde og uddannelse.
En af de ordninger, som blev brugt meget, var skolepraktikken.
Nu er der lukket og slukket.
Hvilken garanti har Venstre til de unge mennesker, som vil gøre deres uddannelse færdig, som vil være en del af danske samfund i modsætning til balladetyperne, som vi alle sammen vil bekæmpe, for de skader ikke kun sig selv, men også os andre?